
от
д-р Георги Дракалиев – председател на ПК по общинска собственост, общински предприятия и дружества


        Уважаеми общински съветници, 
        Предлагам на Вашето внимание Правилник за изменение и допълнение на Правилника за организацията и дейността на обществения посредник на територията на Бургаска община.
        Причини, които налагат приемане на Правилник за изменение и допълнение на Правилника за организацията и дейността на обществения посредник на територията на Бургаска община:
     Действащият Правилник е създаден преди повече от 20 години и въпреки, че през този период в него са правени редица изменения и допълнения, се налага отново да бъде коригиран. Една от причините е, че изборът на обществен посредник не може да става, чрез провеждане на конкурс, а чрез процедура по избор. Друга причина е, че действията и правомощията на комисията от общински съветници, избрана за участие в тази процедура не са добре изяснени, а и самите етапи на процедурата не са детайлизирани, което затруднява самият избор. Трета причина е, че има противоречие в текстовете, отнасящи се до броя на сътрудниците на обществения посредник, както и в такива, указващи определянето на работното им време. Съществува и необходимост от доизясняване на процедурата по предсрочно прекратяване на правомощията на обществения посредник, а също така, в случай че бъдат прекратени предсрочно правомощията на действащия такъв, да се добави текст, регламентиращ кой от сътрудниците му ще изпълнява неговите функции до встъпването в длъжност на нов обществен посредник. 
            Също така, се налага уточняване на задължението на обществения посредник да уведомява подалите сигнали или жалби до него граждани какви мерки е предприел по случая им, както и в какъв срок. Освен това, се регламентира възможността дейността на обществения посредник да се подпомага и със средства, постъпили от партньорства с местни и чуждестранни неправителствени организации и структури.
            В допълнение, е необходимо да бъдат изчистени някои текстове от тавтология или от наличието на неправилно построени изречения.
           Цели, които се поставят с предложения изменения и допълнения:
           Целта, която се преследва с проекта, е актуализиране на Правилника, премахване на противоречиви текстове и добавяне на нови такива, облекчаващи неговото спазване и употреба.
          Финансови и други средства, необходими за прилагане на новият правилник.
           За прилагането на Правилника за изменение и допълнение на Правилника не са необходими допълнителни финансови средства.
Очаквани резултати от прилагането.
          Очакваните резултати от приемане на Правилник за изменение и допълнение на Правилника за организацията и дейността на обществения посредник на територията на Бургаска община, са оптимизиране на процедурите, заложени в Правилника и улесняване на дейността на обществения посредник.
Анализ на съответствието с правото на Европейския съюз.
Предложените изменения и допълнения на Правилника за организацията и дейността на обществения посредник на територията на Бургаска община е в съответствие с европейското законодателство. 
 Проектът на Правилник за изменение и допълнение на Правилника за организацията и дейността на обществения посредник на територията на Бургаска община, е публикуван на сайта на Общински съвет – Бургас на 19.06.2025 г., като на заинтересованите, в съответствие с чл. 26, ал.3 от ЗНА, е предоставена възможност за изразяване на предложения и становища по проекта в 30-дневен срок от публикуването. В предоставения срок са постъпили едно становище и едно предложение, които са описани в отделна справка.
Въз основа на описаните мотиви, предлагам на Общински съвет – Бургас, на основание на чл. 21а, ал. 3 от ЗМСМА,  да вземе следното

РЕШЕНИЕ:

            Приема Правилник за изменение и допълнение на Правилника за организацията и дейността на обществения посредник на територията на Бургаска община, със следното съдържание: 
§1. Чл. 7 се изменя и допълва, като придобива следния вид:
„Чл. 7 (1) Общественият посредник на територията на Бургаска община се избира от Общински съвет – Бургас, чрез процедура по избор.
(2) (изм. с решение по т.7 от Протокол №20/24.02.2005 г.; изм., Протокол № 18/20.12.2024 г.) Процедурата по избор се обявява от Председателя на Общинския съвет публично на интернет страницата на Общинския съвет и чрез електронни медии, и се провежда в месечен срок от обявяването.“
§2. Чл. 8 се изменя, като придобива следния вид:
„Чл. 8. (1) За обществен посредник се избира пълнолетен, психически здрав, неосъждан, български гражданин, с високи морални качества, с най-малко 6 месеца постоянен адрес на територията на Бургаска община, със завършено висше образование и 10 години трудов стаж.
(2) При равни други условия, кандидатите със завършено висше образование „Право“ имат предимство.
(3) (изм. с решение по т.7 от Протокол №20/24.02.2005 г.) За участие в процедурата по чл.7 кандидатите подават до Председателя на Общинския съвет заявление, мотивационно писмо, придружено с автобиография и други документи, удостоверяващи обстоятелствата по ал. 1.“
§3. Чл. 9  се изменя по следния начин:
„Чл. 9 (1) Документите на кандидатите се проверяват по допустимост от комисия в състав от седем общински съветници, определени с решение на Общинския съвет.
(2) (изм. с решение по т.7 от Протокол №20/24.02.2005 г.) Комисията провежда изслушване на допуснатите кандидати, след което изготвя доклад до Общинския съвет.“
§4. Чл. 10  се изменя и допълва с нови ал. 2, ал. 6, ал. 7 и ал. 8, а досегашните ал. 2, ал. 3, ал. 4 и ал. 5 се преномерират и стават съответно ал. 3, ал. 4, ал. 5 и ал. 9. Така членът придобива следния вид:
„Чл. 10. (1) Общинският съвет избира обществен посредник с тайно гласуване, с квалифицирано мнозинство 2/3 от общия брой на общинските съветници.
(2) Преди самото гласуване, кандидатите за обществен посредник имат право на изказване пред Общинския съвет, в рамките на 5 минути;
(3) (нова, Протокол №6/28.01.2020 г.) Гласуването за обществен посредник се извършва с интегрална бюлетина, върху която са изписани имената на съответните кандидати.
(4) (нова, Протокол №6/28.01.2020 г.) Гласуването става с отбелязване на вот, със знак Х или V в квадратчето пред имената на съответния кандидат.
 (5) (нова, Протокол №6/28.01.2020 г.) Зачертани и ръчно изписани бюлетини, празни пликове, бюлетини без отбелязвания на вот и с повече от едно отбелязвания, се смятат за недействителни гласове.
(6) Комисията по чл. 9 проверява резултатите от гласуването и съставя протокол, който се обявява пред Общинския съвет;
(7) В случай, че при първото гласуване не бъде избран обществен посредник, се провежда избор между кандидатите, класирани на първо и второ място.
(8) В случай, че и при второто гласуване не бъде избран обществен посредник, но един от кандидатите е получил 2/3 или повече от действителните гласове, се провежда избор само за него.
(9) (изм. с решение по т.7 от Протокол №20/24.02.2005 г., по т.4 от Протокол №13/28.06.2016 г., по т.27 от Протокол №6/28.01.2020 г.; изм., Протокол № 18/20.12.2024 г.) В случай, че процедурата приключи без избор, предложение за провеждане на нова такава може да се внесе не по-рано от 3 месеца, по инициатива на Председателя на Общинския съвет или по искане на най-малко една пета от всички общински съветници.“
§5. Чл. 12  се изменя по следния начин:
„Чл. 12. Изборът за нов обществен посредник се произвежда не по-късно от два месеца преди изтичането на мандата на действащия такъв, който продължава да изпълнява задълженията си до встъпване в длъжност на новоизбран обществен посредник.“
§6. В  чл. 14, ал. 3 се изменя и допълва, ал. 4 се отменя, а ал. 5 става ал. 4 с допълнен текст. Така членът придобива следния вид:
          „Чл. 14. (3) По предложение на обществения посредник, кметът на Общината назначава и освобождава неговите сътрудници, съобразно предвидените в бюджета на общината средства за дейността му.
(4) Дейността на обществения посредник може да се подпомага от външни експерти и специалисти, които работят по граждански договор при условията на ал. 3, или на обществени начала.“
§7. Чл. 15, ал. 2 и ал. 4 се изменят по следния начин:
„Чл. 15. (2) Предложението за предсрочно прекратяване на правомощията на обществения посредник по ал. 1, т. 1, т. 2 и т. 4 се разглежда по искане най-малко на една пета от състава на Общинския съвет, а основанията по ал. 1, т. 3, т. 5 и т. 6 се обявяват пред Общинския съвет от неговия председател.
 (4) В случаите по ал. 1, т. 1, т. 2 и т. 4, решението на Общинския съвет се взима по реда на чл. 10.“
§8. Чл. 16  се изменя и допълва по следния начин:
„Чл. 16. (1) (изм. с решение по т.4 от Протокол №13/28.06.2016 г.) В случаите на предсрочно прекратяване правомощията на обществения посредник, в срок от три месеца се провежда нова процедура по реда на чл. 10. 
(2) В случаите по ал. 1, сътрудникът с по-голям трудов стаж на длъжността изпълнява функциите на обществен посредник до избирането на нов.“
§9. В чл. 17, ал. 1, т. 1, ал. 3 и ал. 4  се изменят по следния начин:
„Чл. 17. (1) Общественият посредник:
1. приема и разглежда жалби и сигнали за нарушения на права и свободи от общинските органи и техните администрации, както и от лицата, на които е възложено да предоставят обществени услуги;
(3) Общественият посредник може да възлага на сътрудниците си някои от своите правомощия.
(4) (нова, Протокол №37/30.01.2018 г.) Общественият посредник може да прави предложения за промени, изменения или допълнения в нормативни актове, приети от Общински съвет – Бургас. 
§10. Чл. 19  се изменя по следния начин:
„Чл. 19. Правомощията на обществения посредник не се отнасят до:
2.  приватизацията и търговската дейност на общински дружества“
          §11. Чл. 25, ал. 1 се изменя по следния начин:
„Чл. 25. (1) Общественият посредник е длъжен да уведоми жалбоподателите в срока по чл. 17, ал. 1, т. 3 какви мерки е предприел по случая.
§12. Чл. 32, ал. 2, ал. 5 и ал. 6  се изменят и придобиват следния вид:
„Чл. 32. (2) (изм. с решение по т. 2 от Протокол №44/30.01.2007 г.; по т.51 от  Протокол №10/19.06.2008 г.; по т.4 от Протокол №13/28.06.2016 г., изм. Протокол №6/28.01.2020 г.; изм. Протокол №20/23 и 24.02.2021 г.) Общественият посредник получава месечно възнаграждение в размер на 90% от възнаграждението на председателя на Общинския съвет, определено в Правилника за организацията и дейността на Общинския съвет, неговите комисии и взаимодействието му с общинската администрация на Община Бургас.
(5) Работното време на обществения посредник и неговите сътрудници  съвпада с това на общинската администрация.
(6) С решение на Общинския съвет, дейността на общественият посредник може да се подпомага и със средства, постъпили в община Бургас от партньорства с местни и чуждестранни неправителствени организации и структури.


Прилагам:
1. Мотиви;
2. Проект на Правилник;
3. Справка за постъпилите становища и предложения.


                                                       С уважение:

20.07.2025 г.                                                                                              Г. Дракалиев
